സാൻ ഹുവാൻ

അമേരിക്കൻ ഐക്യനാടുകളിലെ ഒരു അൺഇൻകോർപ്പറേറ്റഡ് ടെറിട്ടറിയായ പോർട്ടോ റിക്കോയുടെ തലസ്ഥാനമാണ് സാൻ ഹുവാൻ ( San Juan , ; "സെന്റ് ജോൺ").  2010-ലെ സെൻസസ് പ്രകാരം അമേരിക്കയിലെ ഏറ്റവും ജനവാസമേറിയ നഗരങ്ങളുടെ പട്ടികയിൽ  നാല്പത്തിയാറാം സ്ഥാനത്തുള്ള ഈ നഗരം പോർട്ടോ റിക്കോയിലെ ഏറ്റവും അധികം ആളുകൾ താമസിക്കുന്ന നഗരമാണ് ഇവിടത്തെ ജനസംഖ്യ 3,95,326 ആണ്. സ്പെയിൻ കോളനിയായി 1521ൽ ആണ് ഈ നഗരം സ്ഥാപിക്കപ്പെട്ടത്(Ciudad de Puerto Rico ,"Rich Port City").
ഏറ്റവും ആദ്യം യൂറോപ്പുകാരാൽ നിർമ്മിക്കപ്പെട്ട അമേരിക്കൻ തലസ്ഥാനനഗരങ്ങളിൽ സാന്റൊ ഡൊമിംഗൊ(1496), പനാമ സിറ്റി (1519) എന്നിവ കഴിഞ്ഞാൽ മൂന്നാം സ്ഥാനത്താണ് സാൻ ഹുവാന്റെ സ്ഥാനം.  ഫോർട്ട് സാൻ ഫെലിപെ ഡെൽ മൊറൊ, , ഫൊർട്ട് സാൻ ക്രിസ്റ്റൊബാൾ,  ലാ ഫോർട്ടലേസ്സ തുടങ്ങിയ ചരിത്ര സ്മാരകങ്ങൾ നിലകൊള്ളുന്ന നഗരവുമാണ് സാൻ ഹുവാൻ.

ഇന്ന് പോർട്ടോ റിക്കോയിലെ ഏറ്റവും പ്രധാനപ്പെട്ട തുറമുഖവും സാമ്പത്തിക, സാംസ്കാരിക, വിനോദസംഞ്ചാരകേന്ദ്രവുമാണ് സാൻ ഹുവാൻ.

2017-ൽ ഇവിടെ വീശിയടിച്ച മരിയ ചുഴലിക്കാറ്റ് ഇവിടെ വ്യാപകമായ നാശനഷ്ടങ്ങൾ വരുത്തിവെച്ചിരുന്നു.
അവലംബം

വർഗ്ഗം:വടക്കേ അമേരിക്കയിലെ തലസ്ഥാനങ്ങൾ